Ir-Regolament tal-Kunsill (KEE) Nru 3396/83
ta' l-14 ta' Novembru 1983
dwar il-konklużjoni tal-Ftehim fil-forma ta' skambju ta' ittri li jemenda t-Tabella II annessa mal-Protokoll 2 tal-Ftehim bejn il-Komunità Ekonomika Ewropea u l-Konfederazzjoni Svizzera
IL-KUNSILL TAL-KOMUNITAJIET EWROPEJ
Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari Artikolu 113 tiegħu,
Wara li kkunsidra r-rakkomandazzjoni mill-Kummissjoni,
Billi, permezz ta'l-iskambju ta' l-ittri ta' l-4 u l-5 ta' Frar 1981, il-Komunità Ekonomika Ewropea u l-Konfederazzjoni Svizzera ftehmu dwar konċessjonijiet kummerċjali fir-rigward tal-prodotti agrikoli proċessati koperti bit-Tabella II annessa mal-Protokoll 2 tal-Ftehim tat-22 ta' Lulju 1972 konkluż bejn dawn l-istess partijiet [1];
Billi nstab li huwa mixtieq li, bħala riżultat, jiġi formalment emendat it-test ta' l-imsemmija Tabella; billi, għalhekk, il-Ftehim fil-forma ta' skambju ta' ittri previst għal dan il-għan għandu jiġi approvat,
ADDOTTA DAN IR-REGOLAMENT:
Artikolu 1
Il-Ftehim fil-forma ta' skambju ta' ittri li jemenda t-Tabella II annessa mal-Protokoll 2 tal-Ftehim bejn il-Komunità Ekonomika Ewropea u l-Konfederazzjoni Svizzera huwa b'hekk approvat f'isem il-Komunità.
It-test ta' dan il-Ftehim qed jiġi mehmuż ma' dan ir-Regolament.
Artikolu 2
Il-President tal-Kunsill huwa b'hekk awtorizzat li jaħtar persuna bis-setgħa li j(t)iffirma l-Ftehim fil-forma ta' skambju ta' ittri biex jorbot lill-Komunità.
Artikolu 3
Dan ir-Regolament għandu jidħol fis-seħħ fit-tielet jum li jiġi wara l-pubblikazzjoni tiegħu fil-Ġurnal Uffiċjali tal-Kominitajiet Ewropej.
Dan ir-Regolament għandu jorbot fl-intier tiegħu u japplika direttament f'kull Stat Membru.
Magħmul fi Brussel, fl-14 ta' Novembru 1983.